[{"text_idx": "#000001", "text": "Mae miloedd o seiclwyr wedi bod ar ffyrdd de Cymru ddydd Sul wrth i ras Velothon Cymru yn cael ei chynnal."}, {"text_idx": "#000002", "text": "Roedd disgwyl i 12,000 o seiclwyr amatur ddechrau'r llwybr 140km o Gaerdydd, fydd yn teithio drwy Gasnewydd, Bannau Brycheiniog, Pont-y-pwl, Trecelyn a Chaerffili cyn dychwelyd i'r brifddinas."}, {"text_idx": "#000003", "text": "Wedi'r ras amatur, dechreuodd y cystadleuwyr proffesiynol y ras 194km."}, {"text_idx": "#000004", "text": "Disgrifiad o\u2019r llun, Mae'r ras amatur yn dilyn llwybr 140km drwy'r de ddwyrain"}, {"text_idx": "#000005", "text": "Mae'r trefnwyr wedi gwneud newidiadau i'r digwyddiad eleni wedi beirniadaeth gan rai bod y ras wedi effeithio ar fusnesau a bod diffyg gwybodaeth ar gael."}, {"text_idx": "#000006", "text": "Yn 2015, roedd dewis o ddau lwybr i'r cystadleuwyr amatur, ond bellach dim ond un, 140km, sydd ar gael."}, {"text_idx": "#000007", "text": "Roedd nifer o ffyrdd ar gau drwy gydol y digwyddiad, mae'r manylion llawn ar wefan Velothon Cymru."}, {"text_idx": "#000009", "text": "Honnodd rhai bod y ras wedi achosi colled ariannol i fusnesau a bod pobl yn teimlo'n gaeth i'w cartrefi oherwydd bod ffydd ar gau."}, {"text_idx": "#000010", "text": "Disgrifiad o\u2019r llun, Y gred yw y bydd hyd at 12,000 o gystadleuwyr yn cymryd rhan"}, {"text_idx": "#000011", "text": "Mae'r trefnwyr yn dweud bod gwersi wedi eu dysgu, a gan bod llawer o gystadleuwyr yn dod o du allan i Gymru, maen nhw'n obeithiol bod busnesau lleol yn elwa."}, {"text_idx": "#000012", "text": "Dywedodd prif weithredwr Run4Wales, un o'r trefnwyr, Matt Newman: \"Rydyn ni eisiau i dde Cymru gyfan deimlo budd Velothon Cymru a gyda bron i hanner o'r dechreuwyr yn dod o wledydd eraill ym Mhrydain, rydyn ni'n gobeithio y bydd hyn yn hwb i fusnesau ar hyd y llwybr ac ardaloedd cyfagos.\""}, {"text_idx": "#000016", "text": "Arestio dyn wedi gwrthdrawiad difrifol yng Nghaerdydd"}, {"text_idx": "#000021", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000024", "text": "Cofio Tre\u0302n Bach y Mwmbwls"}]